Komisijos sprendimas
2004 m. balandžio 13 d.
iš dalies keičiantis Sprendimo 2002/308/EB, nustatančio patvirtintų zonų ir patvirtintų ūkių, atsižvelgiant į vienos ar kelių žuvų ligų - virusinės hemoraginės septicemijos (VHS) arba infekcinės hemotopoetinės nekrozės (IHN) - paplitimą, sąrašus, I ir II priedus
(pranešta dokumentu Nr. C(2004) 1309)
(tekstas svarbus EEE)
(2004/373/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. sausio 28 d. Tarybos direktyvą 91/67/EEB dėl gyvūnų sveikatos reikalavimų, reglamentuojančių akvakultūros gyvūnų ir jų produktų teikimą į rinką [1], ypač į jos 5 ir 6 straipsnius,
kadangi:
(1) Komisijos sprendime 2002/308/EB [2] nustatytas patvirtintų zonų ir patvirtintų žuvų ūkių, esančių nepatvirtintose zonose, sąrašas tam tikrų žuvų ligų atžvilgiu.
(2) Prancūzija ir Vokietija pateikė įrodymus dėl zonų, patvirtintų VHS ir IHN paplitimą, statuso suteikimo tam tikroms jų teritorijos zonoms. Pateikti dokumentai įrodo, kad šios zonos atitinka Direktyvos 91/67/EEB 5 straipsnio reikalavimus. Dėl to joms gali būti suteiktas patvirtintų zonų statusas ir jos turėtų būti įrašytos į patvirtintų zonų sąrašą.
(3) Austrija ir Italija pateikė įrodymus dėl ūkių, esančių nepatvirtintose zonose ir patvirtintų atsižvelgiant į VHS ir IHN paplitimą, statuso suteikimo tam tikriems jų teritorijoje esantiems ūkiams. Pateikti dokumentai įrodo, kad šie ūkiai atitinka Direktyvos 91/67/EEB 6 straipsnio reikalavimus. Dėl to jiems gali būti suteiktas patvirtinto ūkio nepatvirtintoje zonoje statusas ir jie turėtų būti įrašyti į patvirtintų ūkių sąrašą.
(4) Italija pranešė apie apie teigiamus VHS rezultatus lydekoje (Esox lucius) kontinentinės zonos dalyje, kuri anksčiau nebuvo užkrėsta liga, ir ūkyje, kuris anksčiau nebuvo užkrėstas VHS. Dėl to kontinentinės zonos ir ūkio patvirtintas statusas VHS atžvilgiu turėtų būti panaikintas.
(5) Dėl to Sprendimas 2002/308/EB turėtų būti atitinkamai iš dalies pakeistas.
(6) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2002/308/EB iš dalies keičiamas taip:
1. I priedas pakeičiamas šio sprendimo I priedo tekstu.
2. II priedas pakeičiamas šio sprendimo II priedo tekstu.
2 straipsnis
Šis sprendimas skirtas valstybėms narėms.
Priimta Briuselyje, 2004 m. balandžio 13 d.